אל: ; שגריר ישראל, ושי נ גטו ן. מאת:

שר החוץ

הקריה, ו' בניסן תשי'א

12 באפריל 1951

280/51

אל :שגריר ישראל וושינגטון

מאת: שר החוץ

אבא היקר,

היה בדעתי להבריק לך משהו בשולי ביקורו של מק-גי,אך עקב מחלתי נתעכב הדבר ובינתים ניטלה ממנו דחיפותו.

בנדור שלח דין-וחשבון מצוין על הביקור, המוסר במדה מספיקה

של פירוט את שיחות מק – גי עם ראש הממשלה ועמדי. אוסיף הערות ספורות.

בשלב מסויים של השיחה אתי הייתי רוצה למסור את מהלך הדברים ביתר דיוק. בתשובה להסברת מק-גי לגבי הלך רוחן השלילי של הממשלות י

הערביות בענין השלום אמרתי:,״נראה שהם מצפים להתמוטטותנו הכלכלית.אם כך הדבר, לא די לסמוך על כך שכעבור זמן הם יווכחו לדעת כי טעות היתה בידם, אלא יש לדאוג שיהא ברור להם מראש כי התמוטטות לא תבוא",

*t*

היה בזה רמז ברור, כי עזרת ארצות הברית לנו תהיה בה תרומה חשובה להחשת השלום. לא היתה בדברי שום הסתמכות מפורשת על העזרה. אבל מק-גי תפס מיד את כוונת הדברים וענה: ״אנו מוכנים לעזור, אי ן אנו מעונינים בהרעת המצב כאן״.

הפגישות בירושלים נתנו למק - גי את ההזדמנות הראשונה להפגש עם דב', ג ונראה כי ההתרשמות היתה חזקה. באותו ערב בביתי בתל בנימין הביע מק-גי את התפעלותו מרה׳מ והגדירו כאחד האישים הדגולים בעולם ( one of the leading world figures© ). נראה היה לי כי ההתפעלות היתר כנה וסבור הייתי כי כדאי לך לדעת זאת לקראת ביקורו של רה׳מ.

את ארוחת הערב בביתי כוונתי לתכלית מעשית - לחמם את לבו של מק-גי לקראת מבצע מתן. במקום להקיפו בנשואי פנים סתם הזמנתי שנים מאנשי המעשה שלנו - אשכול ויוספטל - ואחרי הארוחה ערכתי למק-גי סמינר בשאלות קליטה והתיישבות. התורה שהרביץ אשכול, כולה רצופה עובדות ומספרים הן על הישגים והן על סכויים קרובים, היתה צריכה להמחיש למק-גי את היקף המפעל ההתישבותי ותנופת ביצועו. מענין לדעת אם כבשו הדברים את דימיונו בהנחה כי יש בו משהו מסגולה זו, אשר אין אני בטוח בה כלל ועיקר.

הסיור בכללו נראה כמוצלח בעינינו. הזמן הקצר נוצל כהלכה מבלי שתיווצר דחיסות- יתירה. גם מק-גי גם דייויס הביעו את קורת רוחם הרבה מהתכנית. אתענין מאד לשמוע אם נתן המגע הישיר עם מציאותה של ישראל אותות ברכה ביחסוהמעשי של מק-גי לענינינו.

שלך